Александр Иванович Барятинский

Александр Иванович Барятинский (1815 йисан 2 май; Курск губерния, Ивановское — 1879 йисан 25 февраль; Швейцария, Женева) — Урусатдин гьукуматдин кардар ва дяведин чӀехи къуллугъэгьли, генерал-фельдмаршал, генерал-адъютант ва «князь» статусдин сагьиб тир. 1856–1862 йисара сифте Къавкъаздин Чара корпусдин, гуьгъуьнлайни Къавкъаздин армиядин регьбер. Къавкъаздин дяведа гъалибвилин рекье зурба крар кутур стратег. Вичи туькӀуьрай планар кьилиз акъудунивди ада Имам Шамилан кьушунрин къуватар ханай ва 1859 йисуз Шамил вич есирда кьунай.

Эдебият
 Барятинский, Александр Иванович // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
 Барятинский, Александр Иванович // Русский биографический словарь : в 25 томах. — СПб.—М., 1896—1918.
 Шапи Казиев. Имам Шамиль. ЖЗЛ. М., Молодая гвардия, 2010. ISBN 5-235-02677-2

Категория:Урусатдин империядин дяведин къуллугъэгьлияр